Wen: Vyf dubbelkaartjies na Fijnwyn-kosmark te wen(Foto verskaf deur Fijnwyn-fees) Die Fijnwyn- wyn-en-kosmark het 10 jaar gelede ontstaan uit die idee om bietjie van die Kaap Gauteng toe te bring. Hierdie jaar vier ons 10 jaar van Fijnwyn en ons skop af met ons “fancy” Fijnwyn Bubbles op 20 Maart. Kaartjies beloop R450 per persoon wat ŉ glas, wynproe, ŉ ete en ŉ vertoning deur Dawie de Jager en Janie Bay insluit. Op 21 Maart, die vakansiedag, het ons ŉ gewone Fijnwyn. Kaartjies beloop R195 per persoon en sluit ŉ glas en wynproe in. Alhoewel die fokus op bubbles is, sal daar wyn van meer as 25 plase te proe wees wat alle variëteite insluit. Bekende wynplase soos Boschkloof, Blaauwklippen, Bon Courage en Vrede & Lust se wyne sal beskikbaar wees om te proe. Daar is ook uitgesoekte kosstalletjies beskikbaar en vermaak deur talentvolle musikante. Fijnwyn is die ideale geleentheid vir ŉ heerlike dag saam met familie en vriende in ŉ veilige buitelugomgewing. Kontak ons ook gerus as jy ŉ spesiale geleentheid hier wil vier. Kaartjies is beskikbaar deur www.fijnwyntickets.co.za of www.itickets.co.za. Vir meer inligting, kontak 082 335 5659 of besoek die webwerf www.fijnwyn.co.za Oor die afgelope 10 jaar was dit duidelik: Pretorianers is op soek na ŉ buitelugondervinding – wat die Kaap meestal aangebied het. Fijnwyn het Pretoria se eie wynfees geword wat selfs Kapenaars kom besoek en hul dagboeke rondom dié datum beplan! Ons het oor die afgelope 10 jaar al 32 Fijnwyn-feeste aangebied met meer as 45 000 voete en spesiale onthou-oomblikke tussen familie en vriende. (Foto verskaf deur Fijnwyn-fees) Die Fijnwyn wyn-en-kosmark word gehou by Shokran Events Venue in Tierpoort, Pretoria-Oos. Dit is geleë tussen amandel- en pekanneutbome en is die ideale agtergrond vir ŉ ontspanne dag in die natuur. In 2023 beplan ons vier Fijnwyn-feeste wat elk oor twee dae strek. Ons groot verjaarsdagfees word op 27 en 29 April gehou. Besoek gerus die webwerf www.fijnwyn.co.za vir al die jongste inligting. Vyf lesers staan elkeen die kans om ŉ dubbelkaartjie na die Fijnwyn-fees te wen. Daar is twee dubbelkaartjies te wen vir Fancy Fijnwyn (20 Maart) en drie dubbelkaartjies te wen vir Bubbles Fijnwyn (21 Maart). Skryf in voor 15 Maart 2023 om moontlik een van dié dubbelkaartjies te wen. Die kompetisie het gesluit.